**Să nu vă rătăciți la mine-n gând**

*Adjudeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu vă rătăciți la mine-n gând

Curând îmi va pieri şi amintirea,

Privirea ce încuviința plângând

Să nu alerg spre vise, să cânt nemărginirea...

Să nu vă rătăciți la mine-n gând

Mai am doar doruri puse la vânzare

Şi doar doi tineri cununați curând

Ce merg tăcuți, tot căutând cărare...

Să nu vă rătaciți la mine-n gând

Eu nu am anotimpuri desenate

Nici în priviri şi nici sub pasul blând

Ce-şi caută cadența pe drumuri neumblate...

Să nu vă rătăciți la mine-n gând!

Am ploi acide ce îneacă trupuri

Şi-n zbor firav, doar fluturi căutând

Magnolii ce nu pot face muguri.

Nu pot s-alerg spre vise, nici să cânt

Acele doruri puse la vânzare...

Să nu vă rătăciți la mine-n gând

Ci doar sub zbor de fluturi, căutând cărare.

Gabriel Dragnea